**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 13.11.2022, ora 08:00 – 14.11.2022, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 14.11.2022, ora 07:00**

**RÂURI**

**Debitele au fost relativ staționare.**

Debitele se situează în general la valori sub mediile multianuale lunare, cu coeficienți moduli cuprinși între 30 – 70% din normalele lunare, mai mari (70 – 90% din normalele lunare) pe cursul inferior al Mureșului, cursurile superioare ale Vişeului, Bârzavei, Bistriţei, Trotuşului și pe unii afluenți din bazinul superior al Dâmboviței și mai mici (sub 30% din mediile multianuale lunare) pe râurile din bazinele hidrografice: Cerna, Motru, Lotru, Olteț, Tazlău, Rm. Sărat, Bârlad, Jijia, unii afluenți din bazinul superior şi mijlociu al Argeșului și unele râuri din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în general staționare.**

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în ţară (secţiunea Baziaş) în intervalul 13 – 14.11.2022 a fost staționar, având valoarea de 2700 m3/s**, sub media multianuală a lunii noiembrie (4650 m3/s).

În aval de Porţile de Fier debitele au fost în scădere la Gruia și pe sectorul Oltenița – Tulcea și în creștere pe sectorul Calafat – Giurgiu.

**Debitul la intrarea în țară (secțiunea Baziaș) va fi în scădere (2600 m3/s).**

În aval de Porțile de Fier debitele vor fi în scădere pe sectoarele Gruia – Calafat și Brăila – Tulcea, în creștere pe sectorul Bechet – Călărași și staționare pe sectorul Cernavodă – Vadu Oii.

**2.** **Situaţia meteorologică în intervalul 13.11.2022, ora 08:00 –14.11.2022, ora 06:00**

**ÎN ŢARĂ**

Vremea a fost în general frumoasă și cu valori termice diurne peste normalul perioadei, în majoritatea regiunilor, excepție făcând Transilvania unde acestea s-au situat local sub mediile multianuale. Nebulozitatea joasă s-a extins treptat în estul teritoriului, a persistat în centru și în prima parte a zilei în sudul extrem, izolat a burnițaț, iar în celelalte zone cerul a fost mai mult senin. Vântul a suflat slab și moderat. Mai era strat de zăpadă pe suprafețe mici în Carpații Meridionali și măsura - în platformele stațiilor meteo - până la 4 cm la peste 2000 m în Masivele Făgăraș și Bucegi. Temperaturile maxime s-au încadrat între 1 grad la Miercurea Ciuc și Joseni și 18 grade la Bozovici, Caransebeș, Târgoviște și Pătârlagele, iar la ora 6 se înregistrau valori termice cuprinse între -6 grade la Întorsura Buzăului și 11 grade la Șiria. Dimineața și noaptea, s-a semnalat ceață, local în centrul (persistentă în depresiunile Carpaților Orientali) și sud-estul teritoriului și pe arii restrânse în rest.

***Observație:*** *de ieri de la ora 6 au fost în vigoare 27 atenționări cod galben pentru fenomene meteorologice periculoase imediate, emise după cum urmează: 7 de către SRPV Cluj-Napoca, 6 de către CNPM București pentru Muntenia, 5 de către SRPV Sibiu, câte 3 de către SRPV Timișoara, respectiv SRPV Constanța, 2 de către SRPV Craiova și 1 de către SRPV Bacău.*

**LA BUCUREŞTI**

Vremea a fost frumoasă și cu valori termice diurne mai ridicate decât cele specifice perioadei. Cerul a fost mai mult senin, dar pe parcursul nopții în unele cartiere s-a format ceață. Vântul a suflat slab până la moderat. Temperatura maximă a fost de 16 grade, iar la ora 6 se înregistrau 3 grade la Afumați și 4 grade la Filaret și Băneasa.

**3. Prognoza meteorologică în intervalul 14.11.2022, ora 08:00 –15.11.2022, ora 08:00**

**ÎN ŢARĂ**

Valorile termice vor fi în general apropiate de cele normale în a doua decadă a lunii noiembrie, însă local în vestul țării ziua va fi mai cald decât în mod obișnuit. În zonele joase de relief, mai ales dimineața și noaptea, va fi nebulozitate stratiformă - mai persistentă în regiunile estice și sud-estice și pe alocuri se va semnala ceață, asociate cu totul izolat cu burniță, iar în rest cerul va fi variabil. Vântul va sufla slab și moderat. Temperaturile maxime se vor încadra în general între 6 și 16 grade, iar cele minime vor fi cuprinse între -4...-3 grade în depresiunile intramontane și 9...10 grade pe litoral.

**LA BUCUREŞTI**

Valorile termice se vor situa în jurul normelor climatologice specifice celei de-a doua decade a lunii noiembrie. În special la începutul zilei și noaptea, va fi nebulozitate joasă și condiții de ceață. Vântul va sufla slab până la moderat. Temperatura maximă va fi de 11...13 grade, iar cea minimă de 3...5 grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Prut Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele: - S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin încetarea livrării apei din sursa r. Miletin – ac. Halceni;

- SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- SC MIHPES SRL Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Se menţine aplicarea Planului de restricţii în alimentarea cu apă pentru piscicultură prin reducerea debitului la sursa r. Ezareni - ac. Ezareni, corespunzător treptei III, începând cu data de 01.09.2022, pentru Staţiunea de Cercetare Dezvoltare pentru Acvacultură şi Ecologie Acvatică Horpaz.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui din acumularea Soleşti;

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti.

***Administrația Bazinală de Apă Dobrogea-Litoral***

Din cauza scăderii semnificative a nivelului, respectiv a debitului fluviului Dunărea pe sectoarele: 5.2 Br. Măcin, 3 Galați / Grindu - Isaccea, 2 Isaccea - Ceatal Izmail, 1 Ceatal Izmail (subsectoarele 1.1 Braț Chilia, 1.2 Braț Sulina), precum și tendința de scădere pentru următoarea perioadă, S.G.A. Tulcea a transmis începând cu data de 25.10.2022 notificări la folosințele care se alimentează cu apă din fl. Dunărea pe sectoarele menționate, pentru a aplica prevederile Planului de restricții și folosire a apei în perioadele deficitare pentru B.H. Dunăre 2021-2025, faza de atenționare/avertizare:

- Sârme și Cabluri SA, CN ACN SA Agigea, RAJA SA Constanța, S.A.A.C. Daeni, S.C. Piscicola Măcin (Am. Turcoaia), Comuna Smârdan, SC Aquaserv SA - PL Grindu, SC CDL PRODCOM Isaccea - Am. Piatra Cãlcatã, SC Aquaserv SA - PL Isaccea, Primăria Pardina, Comuna Chilia Veche (fost SC Aquaprest Chilia Veche SRL), SC Gip Est (Am. Chilia 1,f.4), SC Eldorado SRL Galați - Am.Chilia I, SC Selpop Fish (Am. Popina 19,20), SC Piscicola Sofia & Gabriel EU - A.P. Popina, EC 15, SC Gelmin (Am. Popina 1-14), S.C. Alum SA Tulcea, S.C. Aquaserv SA Tulcea, SC Aquaserv SA - P.L. Partizani, SC Euro Delta Danube - A.P. Maliuc, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA Crisan - P.L. Mila 23, SC Obretin (Am Obretin1), SC Aquaserv SA - P.L. Crisan, SC Fish Tour Delta SRL - A.P. Obretin II, SC Mariocons Hunting (A.P. Ceamurlia 1), SC Kiara Laci (A.P. Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I, S.C. Aquaserv SA Tulcea-P.L. Sulina.

***Administraţia Bazinală de Apă Ialomiţa-Buzău***

B.H. Dunăre:

- sectorul 4 Brăila – Galați – se menține faza de atenționare/avertizare instituită în data de 26.10.2022;

- sector 6.1 Chiciu – Vadu Oii – se menține faza de atenționare/avertizare instituită în data de 25.10.2022;

- sectorul 6 Chiciu – Vadu Oii (amonte Chiciu) – se menține faza de atenționare/avertizare instituită în data de 25.10.2022.

B.H. Ialomița:

- sectorul 5 Râu Ialomița – izvor - ph Moroeni – se menține treapta III de restricții instituită în data de 04.11.2022.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

Direcția Comunicare